**Φιλοσοφία - Σκοπιμότητα**

Το παρόν πρόγραμμα έχει δημιουργηθεί με το σκεπτικό της ενταξιακής προσέγγισης της νοητικής αναπηρίας μέσω του αθλητισμού και συγκεκριμένα μέσα από τα Special Olympics. Σκοπός του προγράμματος είναι η ενημέρωση των μαθητών/τριών για τα Special Olympics σε τοπικό και παγκόσμιο επίπεδο με στόχο την ενίσχυση των ενταξιακών προγραμμάτων, την ενεργοποίηση των μαθητών/τριών για εθελοντική προσφορά, την ενθάρρυνση υιοθέτησης συμπεριφορών που προάγουν την ενταξιακή προσέγγιση της αναπηρίας και την ενίσχυση της ενταξιακής κουλτούρας μέσα στο σχολείο. Μέρος του προγράμματος είναι αφιερωμένο και στον εθελοντισμό. Επιμέρους στόχοι είναι οι μαθητές/τριες μέσω των εργαστηρίων του συγκεκριμένου προγράμματος να αναπτύξουν

1. δεξιότητες μάθησης, όπως κριτική σκέψη, συνεργασία, δημιουργικότητα,
2. δεξιότητες ζωής, όπως ενσυναίσθηση, ευαισθησία, προσαρμοστικότητα, υπευθυνότητα, που προάγουν την έννοια της πολιτειότητας.