**Περιγραφή βασικού θεωρητικού πλαισίου υποστήριξης του προγράμματος (έως 300 λέξεις)**

Το παρόν εκπαιδευτικό υλικό έχει σχεδιαστεί στο πλαίσιο του του εγκεκριμένου από το Υπουργείο Παιδείας, θρησκευμάτων και Αθλητισμού, Εκπαιδευτικού μας Προγράμματος «Παίζουμε Μαζί. Μαθαίνουμε Μαζί» - “Play Unified: Learn Unified” των Special Olympics που σκοπό έχει την συμμετοχή μαθητών με και χωρίς αναπηρία σε αθλητικές δράσεις μεικτών ομάδων μέσα από εκπαιδευτικές ενημερώσεις και βιωματικές αθλητικές δράσεις σε σχολεία γενικής και ειδικής εκπαίδευσης.

Η Ερευνητική Ομάδα της Σ.Ε.Φ.Α.Α. του Καποδιστριακού Πανεπιστημίου Αθηνών (Σκορδίλης κ.α. 2021) διενήργησε έρευνα με τίτλο «Τελική Έκθεση Αξιολόγησης των Special Olympics Global Unified Schools” (Παράρτημα ΙΙ), ώστε να αποτιμήσει την εφαρμογή των Ενταξιακών Σχολείων Special Olympics και συγκεκριμένα να αξιολογήσει την υλοποίησή τους, την επίδρασή τους και την κοινωνικο – συναισθηματική αξιολόγηση. Τα συνολικά ευρήματα της έρευνας ήταν ιδιαίτερα ελπιδοφόρα δείχνοντας ότι μέσω των ενταξιακών δράσεων ωφελούνται ποικιλοτρόπως οι μαθητές και οι μαθήτριες, καθώς αποκτούν νέα βιώματα και αναπτύσσεται η ενσυναίσθηση, κατανοούν την αναπηρία και τη διαφορετικότητα και τελικά αναγνωρίζουν την προσπάθεια αλλά και τις δυνατότητες όλων.